સામગ્રી: પ્રફુલ્લ ખોડાભાઈ પટેલ લક્ષદ્વીપના વહીવટકર્તા છે અને તેમણે લીધેલા અમુક નિર્ણયોને કારણે સ્થાનિકોમાં આક્રોશ પ્રવર્તે છે, તેમને લાગે છે કે તેનાથી તેમની સાંસ્કૃતિક તથા ધાર્મિક ઓળખને આઘાત પહોંચશે.

ગુજરાતની નરેન્દ્ર મોદી સરકારમાં રાજ્યકક્ષાના ગૃહપ્રધાન રહી ચૂકેલા પ્રફુલ્લ પટેલ અને વિવાદ વચ્ચે જૂનો સંબંધ રહ્યો છે. આ પહેલાં દમણના સંસદસભ્ય મોહન ડેલકરના મૃત્યુના કેસમાં તેમનું નામ ઊછળ્યું હતું.

કૉંગ્રેસ, એનસીપી તથા ડાબેરી પક્ષોના સંસદસભ્યોએ રાષ્ટ્રપતિ રામનાથ કોવિંદને પત્ર લખીને પટેલને તેમના પદ ઉપરથી હઠાવવાની માગ કરી છે.

લક્ષદ્વીપ સમૂહમાં મુખ્યત્વે દસેક ટાપુ પર વસતી છે, જ્યાં લગભગ 75થી 80 હજાર લોકો રહે છે.

તે રોટી-બેટીના વ્યવહારથી મુખ્યત્વે કેરળ સાથે ગાઢ રીતે જોડાયેલું છે અને હિંદ મહાસાગરમાં ભારત માટે વ્યૂહાત્મક દૃષ્ટિએ મોકાના સ્થળે આવેલું છે.

લક્ષદ્વીપમાં વિવાદ કેમ થયો ?

લક્ષદ્વીપના વહીવટકર્તા તરીકે પદભાર સંભાળવા પહોંચેલા પ્રફુલ્લ પટેલ

રાજ્યસભામાં CPI(M) (કૉમ્યુનિસ્ટ પાર્ટી ઑફ ઇન્ડિયા-માર્કસવાદી)ના સંસદસભ્ય અને રાજ્યસભામાં પાર્ટીના નેતા એલમારામ કરીમે રાષ્ટ્રપતિ રામનાથ કોવિંદને પત્ર લખીને વહીવટકર્તા તરીકે પટેલને હઠાવવાની માગ કરી છે.

બીબીસી સાથે વાત કરતાં તેમણે જણાવ્યું: "તેઓ (પ્રફુલ્લ પટેલ) આપખુદની જેમ વર્તે છે. તેઓ સ્થાનિક પંચાયત, તંત્ર કે નેતાઓની સાથે પરામર્શ નથી કરતા અને નિર્ણયો લે છે." 

"જેના કારણે સ્થાનિકોની ધાર્મિક અને સાંસ્કૃતિક ઓળખની ઉપર જોખમ ઊભું થયું છે."

તેઓ કહે છે, "95 ટકા કરતાં વધુ વસતિ મુસ્લિમ છે, છતાં પ્રાણીસંરક્ષણના નામે ત્યાં બીફ પર પ્રતિબંધ મૂકવામાં આવ્યો છે."

"બીફના ઉત્પાદન, ખરીદવેચાણ અને પરિવહન પર નિયંત્રણ લાદવામાં આવ્યા છે."

"આ સિવાય પર્યટનને પ્રોત્સાહન આપવા માટે ફાઇવસ્ટાર હોટલ કે ટુરિસ્ટ સ્પૉટ પર શરાબવેચાણની છૂટ આપવામાં આવે તો તે સમજી શકાય છે, પરંતુ અહીં વ્યાપક રીતે વેચાણની છૂટ આપવામાં આવી રહી છે. જે ધાર્મિક લાગણીઓને દુભાવનારી બાબત છે."

કરીમ ઉમેરે છે કે હાલમાં કોવિડ-19ની જોગવાઈઓને કારણે તેઓ અને પાર્ટીના કાર્યકરો રસ્તા ઉપર નથી ઊતર્યા, પરંતુ જો પટેલની કાર્યપદ્ધતિ આમ જ ચાલુ રહેશે અને પ્રસ્તાવો પર અમલ થશે તો તેમની પાર્ટી રસ્તા ઉપર ઊતરશે અને અમે તેમના વિરુદ્ધ દેખાવો કરીશું.

કરીમ ઉમેરે છે, "બે બાળકથી વધુ સંતાન ધરાવનારી વ્યક્તિ ચૂંટણી ન લડી શકે તેવી પ્રસ્તાવિત જોગવાઈ તથા ગુંડા ઍક્ટ દ્વારા તેઓ...\nઅગાઉની સામગ્રીનો સારાંશ નીચે મુજબ કરી શકાય છે:
સોમવારે અને મંગળવારે સોશિયલ મીડિયા ઉપર #SaveLakshadweep અને #Lakshadweep જેવા હૅશટૅગ ટ્રૅન્ડ કરી રહ્યા હતા. યૂઝર્સની માગ હતી કે લક્ષદ્વીપના પ્રશાસકને હઠાવવામાં આવે.